google/wiki40b huggingface dataset:
Izwi Labantu

«Izwi Labantu» var en avis utgitt i East London i provinsen Eastern Cape i Sør-Afrika i perioden 1897 til 1908. Avisens tittel er xhosa for «The voice of the People», eller «Folkets røst».
Avisen ble utgitt på tre språk, xhosa, engelsk and sesotho.
Avisens første redaktør var Allan Kirkland Soga, sønn av Tiyo Soga, den første fra xhosafolket som ble ordinerte prest i den presbyterianske kirke. Soga ble støttet økonomisk i oppstarten av avisen av Cecil John Rhodes. Politikeren Walter Rubusana var også sentral i etableringen av avisen. Rhodes støtte kom etter at han resultatløst hadde forsøkt å kjøpe støtte hos redaktøren av «Isigidimi samaXhosa» (The Xhosa Messenger), John Tengo Jabavu.
Landkreis Annaberg

Historie

En tidlig forvaltningsenhet på territoriet til Landkreis Annaberg var distriktet Mühlenamt Annaberg. Etter oppdagelsen av sølv i Schreckenberg og grunnleggelsen av Neustadt am Schreckenberg i 1496 (omdøpt til St. Annaberg i 1501) ble den oppløst av herskapet Pöhlberg i 1499 og omdannet til et amt. Stedet befant seg i Herrenmühle Annaberg i Sehma. I 1533 ble amtet forpaktet av byrådet i byen Annaberg, som fra 1590 til 1704 hadde ansvaret for de tre byene Frohnau, Geyersdorf og Kleinrückerswalde. I 1754 ble Mühlenamt Annaberg oppløst, og dens funksjoner overført til justisamt Wolkenstein. Frem til 1830 forble likevel forskjellige ansvarsområder tilknyttet stedet. Som Mühlenamt var det en del av Erzgebirgischer Kreis i Kurfyrstedømmet Sachsen.
Etter at den saksiske grunnlov ble vedtatt i 1831 med en målsetning om en konstitusjonell samling av riket, ble også en omorganisering av området nødvendig. Som ledd i denne reformen ble et Amtshauptmannschaft opprettet, med hovedsete i Forchheim. I 1871 ble hovedsetet flyttet til Annaberg. Under forvaltningsreformen i 1873 og 1874 ble Amtshauptmannschaft Annaberg opprettet, og skiftet i 1939 navn til Landkreis Annaberg. I 1949 ble området en del av Den tyske demokratiske republikk. Etter Tysklands gjenforening ble Kreis Annaberg og senere Landkreis Annaberg en del av Fristaten Sachsen hvor den eksisterte som en egen krets frem til kretsreformen i Sachsen i 2008.
Douglas Harriman Kennedy

Personlig liv

Douglas Harriman Kennedy er det tiende barn av Robert F. Kennedy og Ethel Skakel Kennedy, oppkalt etter W. Averell Harriman, en venn av familien og tidligere guvernør i New York. Han giftet seg med Molly Elizabeth Stark den 22. august 1998 i Nantucket i Massachusetts, datter av John Sherwood Stark og Sharon Ellen Vinge.
De har tre døtre: Riley Elizabeth Kennedy, født 26. august 1999 i Nantucket, Mary McCauley, født 22. august 2001 og Rowen Francis født i juni 2004.
Ulster Democratic Party

Ulster Democratic Party (UDP) var et lojalistisk politisk parti i Nord-Irland. Det ble opprettet i 1989 som etterfølger av Ulster Loyalist Democratic Party. Partiet fikk de første årene noen seter i lokalråd. Det var knyttet til den paramilitære organisasjonen Ulster Defence Association (UDA).
UDP var involvert i å forhandle frem lojalistenes våpenhvile i 1994. De stilte til valg til Nord-Irlands forum i 1996, og fikk to seter i forumet hvor samtalene som ledet til Belfastavtalen i 1998 foregikk. I januar 1998 trakk partiet seg frivillig fra samtalene, fordi de var i ferd med å bli kastet ut på grunn av flere mord begått av Ulster Freedom Fighters, en dekkgruppe for UDA.
Offisielt støttet UDP devolution, det vil si innføring av begrenset selvstyre, i Nord-Irland. Men partiet var her på kollisjonskurs med UDA og store deler av medlemsmassen. I 1998 klarte de derfor ikke å vinne noen seter i Den nordirske forsamling.
Konflikten med UDA og innad i partiet fortsatte inntil november 2001, da partiet oppløste seg selv. Dets rolle har i stor grad blitt tatt over av Ulster Political Research Group.
Eusébio

Landslaget

Han var Portugals mestscorende gjennom tidene inntil 2005. Han er nå etter Pauleta. Han hadde sitt år på landslaget i 1966 da han ble toppscorer i VM med 9 mål. Han ble også med på VMs "All Star Team". Men det ble bare VM-bronse på Portugal i VM. Som for såvidt er Eusebios eneste meritter på landslaget. Han spilte totalt 64 landskamper og scoret i alt 41 mål.
Copán

Copán er et arkeologisk sted i Honduras. Det befinner seg i departementet Copán vest i landet, like ved grensa til Guatemala. Copán er en av de best bevarte byene i Honduras, og var hjemstedet til et stort mayisk kongedømme i den klassiske perioden, og var på sitt høydepunkt rundt 400–800 e.Kr. Kongeriket het opprinnelig Xukpi. I området finnes det i dag et museum med mayaskulpturer, restaurerte og originale bygninger samt et underjordisk tempel med originale tegninger. Museet har også mer enn 2000 objekter som har blitt funnet i Copán.
Stedet ble oppført på UNESCOs verdensarvliste i 1980.
Ludvig Filip-rommet

Ludvig Filip-rommet er et arrangement av veggmalerier fra midten av 1700-tallet i den tidligere Bodin prestegård utenfor Bodø. De ble malt i sen rokokkostil av den prøyssiske dekorasjonsmaleren Gottfried Ezechiel.
Rommet består av Ezekiels dekorasjonselementer samlet av den norske kunstneren Henrik Backer i 1899. Maleriene prydet rektorens kontor i det som da var Nordland landbrukshøyskole.
Carey Villegas

Carey Villegas er en amerikansk spesialeffektmaker.
Villegas har jobbet med filmeffekter i flere selskaper. Han begynte Editel i Chicago, før han begynte i Digital Domain i Los Angeles i 1995. I 1999 begynte han i Sony Pictures Imageworks som visual effects supervisor, en stilling han fortsatt innehar.
Han ble nominert til Oscar for beste visuelle effekter for Alice i Eventyrland (2010).
Touchdownbreen

Touchdownbreen er en isbre i Antarktis. Den er en sidebre til Darwinbreen og flyter sørover mellom Roadend Nunatak og Brown Hills.
Breen ble kartlagt av Victoria University of Wellington Antarctic Expedition (VUWAE) (1962–63) og fikk dette navnet fordi den ble benyttet som landingssted for flyet som assisterte ekspedisjonen.
Theodor Frølich

Bakgrunn

Theodor Frølich var sønn av hoffsjef Theodor Christian Brun Frølich (1834–1904) og Bodil Christina (Stina) Grønn (1834–1901) av familien Grønn. Han ble i 1897 gift med  Aimée Thaulow Knutsen (1873–1948) av slekten Thaulow. 
Blant barna finner vi OL-fekteren Jens Frølich (1914–1938), som var lillebror til
Theodora Marie (Dot) Frølich (1909–1957), hvis barn var jazzmennene Johannes «Johs.» Bergh (1932–2001) og Theodor Christian Frølich «Totti» Bergh (1935–2012). Cille Biermann er barnebarns barn. Se forøvrig Frølich (slekt).

Tidlig karriere

Etter examen artium i 1888 og graden cand.med. i 1895 fikk han stilling som praktiserende lege i Larvik og ved sin tids mest luksuriøse kursted, svigerfamiliens Sandefjord kurbad, før han fra 1896 til 1903 flyttet tilbake til heimbyen som overlege ved Rikshospitalets  barneavdeling. Der forsket han på diabetes hos barn, et arbeid benevnt Studier over diabetes mellitus i barnealderen, som i 1903 ga ham graden dr.med..

Forskning

Så bar det til hygienisk institutt, der han frem til 1908 samarbeidet med Axel Holst (1860–1931) som studerte Vitamin B, og da ble det Vitamin C på Frølich. Han publiserte store oppdagelser i 1910 og 1912 om skjørbuk hos dem som manglet nettopp dette C-vitaminet. 
Legen Valentin Fürst (1870–1961) var også med i denne tiden frem til 1913. Fra 1920 var Theodor Frølich professor i pediatri (barnelegevitenskap) og overlege ved Rikshospitalets barneavdeling. Han var også opptatt av tuberkulose, var i mange år formann i Nasjonalforeningen mot tuberkulose, og tok initiativet til tuberkulintesting av skolebarn. Frølich ble også kjent for «Dr. Frølichs hostesaft for barn», et søtet uttrekk av brekkrot.
Task Force on Financial Integrity and Economic Development

Norske bidrag

Norge er en av bidragsyterne til Task Force gjennom Norad. Norad skriver følgende om hvorfor det bidrar til Task Forces arbeid: 
«Norad bidrar i perioden 2009-2011 med støtte til "Task Force on Financial Integrity and Economic Development" under CIPs Global Financial Integrity Programme (GFI). Det norske Utenriksdepartementet sto sentralt i etableringen av Task Force-prosjektet. Det overordnede målet med prosjektet er å redusere mengden ulovlig kapitalflyt ut av utviklingsland, som en måte å øke tilgjengelige ressurser for økonomisk utvikling på. Innsatsen består blant annet i påvirkningsarbeid, kunnskapsøkning og styrking av internasjonalt samarbeid på temaet».
Hirokazu Goshi

Karriere

Hirokazu Goshi startet sin profesjonelle karriere i Kashiwa Reysol i 1985.
Sommerro

Sommerro var brukt som navn på flere byløkker i Christiania. 
Den første Sommerro-løkken lå ved Drammensveien der hvor Dronningparken (en del av Slottsparken) ligger i dag. Fra 1778 var dette Bernt Ankers landsted. Hovedbygningen besto av en liten laftet trebygning med to etasjer og var omgitt av en stor frukthage. Bernt Anker hadde sin bolig i Paléet. Han eide også Frogner Hovedgård, men om sommeren, «når han var trett av livet og forretningene», kunne han trekke seg tilbake til Sommerro. I 1841 ble denne eiendommen kjøpt av Slottskommisjonen og innlemmet i Slottsparken, og hovedbygningen ble i mange år brukt som bolig for slottsgartneren.
I 1844 kjøpte kjøpmann Sigvardt Blumenthal en del av den gamle Skinderstien og anla en løkke, også kalt Sommerro, der Sommerrogata og Sommerroparken ligger i dag. I 1870-årene ble det bygget leiegårder på denne eiendommen og mot slutten av 1800-tallet ble den gamle hovedbygningen, som trolig var tegnet av Christian H. Grosch, revet.
Navnet Sommerro har også vært brukt på en tredje byløkke som lå i Jens Bjelkes gate 82. Denne løkken ble innlemmet i byen og ble utparsellert til ny bebyggelse dels i 1890-årene og dels i 1930-årene. Det gamle løkkehuset ble revet i 1939.
Trichatelais

Utbredelse

Artene er kjent fra Molukkene, Ny-Guinea og Australia.
Dorysterna

Utseende

Middelsstore, bredt ovale, glatte, bladbiller.

Utbredelse

Slekten er utbredt i Sør-Amerika.
Maldivian

Historie

Virksomheten starta i 1998 med Island Aviation Services og innenriksruter mellom øyene i Maldivene. I 2000 blei Island Aviation Services gjort om til et aksjeselskap eid av staten.
Den første utenriksruta starta i 2008, da Maldivian begynte med flyginger til Trivandrum i India. Seinere blei ruter til Chennai i India, Dhaka i Bangladesh og Chongqing og Wuhan i Kina lagt til, med planer for videre utvidelse av rutenettet i Kina i 2015.

Flyflåte

Flyflåten til Maldivian besto i januar 2015 av ett Airbus A320, fem Bombardier Dash 8-300, to Bombardier Dash 8-200 og fire de Havilland Canada DHC-6 Twin Otter.
Stella Polaris (film)

Stella Polaris  er en norsk dramafilm fra 1993, regissert av Knut Erik Jensen.
Filmen viser på en poetisk måte kystkulturen i Finnmark gjennom portrettet av en kvinne med scener både fra hennes liv på litt eldre dager og fra barndommen under den andre verdenskrig.
Filmen mottok Filmkritikerprisen for 1993 av Norsk Filmkritikerlag og  vant Crystal Globe ved Karlovy Vary International Film Festival i 1994. Den fikk imidlertid lite publikum i Norge.
Anne Krigsvoll har en hovedrolle i filmen.
Paroșeni kullkraftverk

Paroșeni kullkraftverk (rumensk: Centrala Termoelectrica Mintia – Deva) er et varmekraftverk i Hunedoara fylke i det vestre Romania. Det ligger ved elva Jiu og har en installert produksjonskapasitet på 300 MW, fordelt på tre blokker á 50 MW hver, og én blokk på 150 MW.
Brenselstypen er brunkull, lignitt, og andre typer lav-bitumenøst kull.
De totale CO2-utslippene i 2008 var ca. 970 900 tonn, mens det samme årets kvote var 787 000 tonn.
Apache Cassandra

Kjente problemer

Cassandra er ikke konsistent på radenivå, noe som betyr at innsettinger og oppdateringer i tabellen som påvirker samme rad som behandles omtrent samme tid, kan påvirke kolonnene som ikke-nøkkelkolonner på inkonsekvente måter. En oppdatering kan påvirke en kolonne mens en annen påvirker den andre, noe som resulterer i sett med verdier innenfor raden som aldri ble angitt.

Datamodell

Cassandra er essensielt en hybrid mellom en «key-value» og en kolonne-orientert- (eller tabular)-databasesystem. Datamodellen er en partisjonert «row store» med tunbar konsistens. 
Rader er organisert i tabeller.

Styring og overvåking

Cassandra er et Java-basert system som kan styres og monitoreres via Java Management Extensions (JMX).
Treungen

Stedet

Treungen ligger ved sørenden av innsjøen Nisser, og riksvei 41 (markedsført som Telemarksvegen) går gjennom tettstedet, nordover mot Vrådal og sørover mot Åmli i Aust-Agder. Riksveien er utbygd etter at Treungenbanen ble nedlagt i 1967. Treungen var banens endestasjon. Telemark Bilruter har rute mellom Åmli og Seljord. Den gikk tidligere helt til Arendal og erstattet den nedlagte jernbaneforbindelsen dit, men man må nå bytte buss flere ganger for å komme så langt. 
Treungen er delt i to av Nisser og midt i tettstedet ligger Tveitsund bru, en flott steinbru prydet med betongsøyler. Brua ble fredet som kulturminne i 1999. Den er smal og trafikken er regulert med trafikklys. Gjestgiveriet er en karakteristisk bygning fra Treungens første tid som trafikknutepunkt med jernbanestasjon. Gjestgiveriet er i jugendstil og prydet med klassiske søyler. 
Treungen har opp gjennom historien vært nært knyttet til byen Arendal og Aust-Agder fylke fordi innsjøen Nisser var en del av Arendalsvassdraget og hadde sitt utløp gjennom Nidelva. I tømmerfløtningens tid var Treungen et viktig knutpunkt. Hit ble tømmeret slept på Nisser før det ble sendt ut på reisen mot Arendal.
Friluftslivets år

Friluftslivets år ble første gang arrangert i 1993 av FRIFO. Det var en ny markering i 2005 (FÅ05) finansiert av Miljøverndepartementet, som ga Friluftslivets fellesorganisasjon i oppdrag å gjennomføre tiltak i kommuner og fylkeskommuner: «Friluftsliv for alle – kvar dag». I 2015 blir Friluftslivets år markert på nytt (FÅ15).

Friluftslivets år 2015

Klima- og miljødepartementet står bak Friluftslivets år 2015. Miljødirektoratet er prosjektleder, mens Friluftslivets fellesorganisasjon står for daglig drift.
I Friluftlivets år 2015 vil det være et spesielt fokus på nærmiljøet, helårsfriluftsliv, fritidsfiske og kulturminner. Mottoet er: "Nå er det din tur!"
I forbindelse med Friluftslivets år 2015 blir sju historiske vandreruter åpnet.
Chernes nigrimanus

Utbredelse

I Norge finnes den bare i sørøst. I Europa finnes den i nord, i området Tyskland - Polen. Men kunnskapen er trolig mangelfull .
Knut Knutsen (arkitekt)

Betydning

Knut Knutsen har hatt en betydelig innflytelse på etterkrigsgenerasjonens arkitekter i Norge.
Han ytet dessuten en betydelig innsats i fagdebatten og forfattet 56 fagartikler, i det alt vesenligste i Byggekunst.  At han meninger og virke er tillagt stor betydning gjenspeiles av det faktum at der er hittil er publisert 89 artikler med henvisning til Knut Knutsen.
Som lærer og professor var han med på å øve innflytelse på betydelig antall arkitekter som hadde vært hans studenter.
Siri Skjold Lexau i Norsk arkitekturhistorie (Oslo 2003): Der heter det på s. 408 om Knut Knutsen: en arkitekt «som utvikla norsk byggjeskikk vidare ved å inkorporere kvalitetar frå modernismen med eit meir lokalt stiluttrykk, og med bruk av lokale materialar som tre og naturstein.»
The First Bloooooming

The First Bloooooming er et musikkalbum med Kara, utgitt 29. mars 2007. Dette er bandets første plateutgivelse.
Gulating lagmannsrett

Gulating lagmannsrett er en av seks lagmannsretter i Norge.  Dens juridisksjon omfatter alle kommuner i Rogaland, Hordaland og Sogn og Fjordane fylker samt Sirdal kommune i Vest-Agder, jf. oversikten nederst på siden over de tingretter som hører til Gulating lagdømme. Navnet har domstolen fått fra det gamle Gulatinget som ble holdt i Gulen kommune i Sogn og Fjordane og som dekket det samme område som dagens domstol og mer enn det.
Kanzelparagraph

Kanzelparagraph («Prekestolsparagrafen») var 1871-1953 en paragraf med antikatolsk brodd i den tyske straffelov Reichsstrafgesetzbuch.

Forbundsrepublikken

I forbundsrepublikken Tyskland ble paragrafen først opphevet ved den 3. endringslov til straffeloven av 4. august 1953.
Monserrate

Monserrate er et fjell øst i Bogotá, og er den mest kjente av toppene i Cerros Orientales. Det har en høyde på 3 152 meter over havet. Fjellet er et viktig pilegrimsmål, og på toppen er det en kirke fra 1600-tallet. Det er også en av Bogotás mest populære turistattraksjoner, mest på grunn av den flotte utsikten over byen, og har en rekke restauranter og suvenirbutikker. Toppen kan nås både til fots, med taubanen Teleférico a Monserrate og med kabelbane.
Yutaka Tahara

Karriere

Yutaka Tahara startet sin profesjonelle karriere i Yokohama F. Marinos i 2001. Han har også spilt for Kyoto Sanga FC, Shonan Bellmare, Yokohama FC og Kagoshima United FC.
Han ble tatt ut i Japans tropp til VM i fotball U-20 2001.
St. Olavsspranget

St. Olavsspranget er et stup og opparbeidet utkikkspunkt over Trondheimsfjorden som ligger i overkant av 200 moh nord i Bymarka i Trondheim, mellom Klemetsaune og Løften samt vest for Holstvollen. Navnet stammer fra et sagn om at Olav den hellige angivelig skal ha hoppet over kløften.
Fra Damhaugen går det en mye brukt tursti mot nord forbi Holstvollen mot St. Olavsspranget. Denne stien ble anlagt som driftsvei fra nordre Tømmerdal til Klemetsaunet av forstmann Johannes Schiøtz i 1904. Ved St. Olavsspranget ble det satt opp sikringstiltak i form av et jerngelender i 1908. Høsten 1917 sviktet byens vedforsyning og det ble igangsatt store ved- og ryddehogster flere steder i Bymarka, blant annet i området rundt St. Olavsspranget. En stygg ulykke inntraff ved stupet denne høsten da en tømmerarbeider under fremlunning av tømmer falt utfor stupet og omkom.
Berget under St. Olavsspranget er utsatt for steinsprang, både fra fjellhammere og skjæringer, noe som flere ganger har ført til ras ned mot fylkesvei 715 (Bynesveien). Statens vegvesen utførte i den forbindelse rassikring av St. Olavsspranget høsten 2009. Ifølge Statens vegvesens rassikringsplan for riks- og fylkesveger i Midt-Norge er det vurdert å bygge en tunnel forbi St. Olavsspranget som permanent sikringstiltak.
Lederne

Struktur og organisasjon

Lederne ble stiftet i Bergen i 1910 av Carl Jensen og er partipolitisk uavhengig. Organisasjonen har avtaler med de fleste arbeidsgiverorganisasjoner, og tilbyr blant annet støtte til kurs og etterutdanning, nettverksarenaer, forsikringer og økonomisk støtte ved arbeidsledighet. 
Forbundsleder er Audun Arne Ingvartsen (valgt). Nestleder er Liv Spjeld By (valgt). Generalsekretær fra 2. april 2019 er Morten Slungård. Seksjonsledere er Sverre Simen Hov, Stein Zander og Karl Edvin Foss.

Norsk Ledelsesbarometer

Siden 2008 har Lederne gjennomført undersøkelsen «Norsk Ledelsesbarometer». Den har til hensikt å sette fokus på norsk arbeidsliv- og ledelsestrender, og utføres blant Ledernes medlemmer. Den kartlegger også deres lønnsforhold.

Den norske ledelsesmodellen

Våren 2013 ga Lederne i samarbeid med June-Kristin Lima Bru ut boken «Den norske ledelsesmodellen». Boken handler om den norske ledelsesmodellen.
Julen är här

Julen är här er et musikkalbum med Tommy Körberg, utgitt i 1989.
Panzerfaust

Panzerfaust (tysk for «panserneve», i flertall Panzerfäusten) eller Panzerabwehrrohr («panserforsvarrør») er et tysk panservernvåpen med rakettdrevet granat fra andre verdenskrig.
Etter at tyskerne lagde Panzerschreck, en kopi av den amerikanske bazookaen, så de nytten av slike våpen. Men Panzerschreck var dyr å produsere, og krevde helst to mann for å operere effektivt, så de lagde engangsvåpenet Panzerfaust, som var rimelig å produsere og meget enkelt å betjene. Våpenet kunne trenge gjennom 200 mm stål og var derfor effektivt mot de fleste av den tids panservogner.
Våpenet ble utviklet og satt i bruk i 1943, og kom i en rekke forskjellige modeller: 30, 60, 100, 250. Totalt ble det produsert mer enn 6 millioner enheter.
Panzerfaust ble fort populær både blant de tyske soldatene som fikk dem utlevert, og blant de allierte styrkene som erobret dem. I de vanskelige kampene i byer var de særlig effektive mot fiendtlige stridsvogner, samtidig som de kunne sprenge hull i murer og andre hindringer slik at de stridende kunne unngå å bli eksponert i gatene.
På grunnlag av dette tyske designet utviklet russerne RPG-våpen (Ruchnaya Protivotankovaya Granata).
De 17 tantraer av den store perfeksjon

De 17 tantraer av den store perfeksjon (tibetansk: རྫོགས་ཆེན་རྒྱུད་བཅུ་བདུན་; THL: dzogchen gyü chu dün; wylie: rdzogs chen rgyud bcu bdun), også kalt de 17 tantraer av den esoteriske instruksjonssyklus (tibetansk: མན་ངག་སྡེའི་རྒྱུད་བཅུ་བདུན; THL: men ngak dé gyü chu dün; wylie: man ngag sde'i rgyud bcu bdun) eller bare de 17 tantraer (tibetansk: རྒྱུད་བཅུ་བདུན; THL: gyü chu dün; wylie: rgyud bcu bdun), er en samling tantriske tekster innenfor tibetansk buddhisme. Tekstene tilhører skolen Nyingma («den gamle»), som er den eldste av de fire retninger i tibetansk buddhisme.
De originale tekstene på sanskrit skal ha blitt bragt til Tibet i det 8. århundre e.Kr. av Vimalamitra og Padmasambhāva, som oversatte dem til tibetansk. De 17 tekstene kalles også samlet for «den innerste og høyeste syklus» (tibetansk: ཡང་གསང་བླ་ན་མེད་པའི་སྐོར་; wylie: yang gsang bla na med pa'i snying thig gi skor) og utgjør den fjerde og siste seksjonen av menngagdé (མན་ངག་སྡེ). I sin tur er menngagdé den tredje og siste delen av dzogchen (atiyoga), som igjen utgjør den tredje og siste delen av de indre tantraer i den tibetanske skriftsamlingen Nyingma Gyubum. 
Benevnelsen «17 tantraer» er upresis. Śrī Siṃha, som var læreren til Vimalamitra i det 8. århundre, regnet med 18 tantraer, ved å tilføye en ekstra tekst. Også Padmasambhāva regnet med 18 tantraer ved å tilføye en annen tekst, som i realiteten var en 19. tantra. 17 av disse tantraer er imidlertid felles for begge tradisjonene. Den tibetanske buddhistiske filosofen Longchenpa (ཀློང་ཆེན་རབ་འབྱམས་པ, 1308–1364) skrev en innflytelsesrik kommentar til de 17 tantraer under tittelen «skattkammeret til den høyeste vogn» (ཐེག་མཆོག་མཛོད, tekchok dzö). Verket er en del av «de syv skattkamrene» (མཛོད་བདུན་, dzö dün), og består i sin tur av flere underkommentarer.
Nuclear Decommissioning Authority

Nuclear Decommissioning Authority (NDA) er en britisk myndighet opprettet 1. april 2005 for å føre tilsyn med stengningen og opprydningen av Storbritannias sivile atomkraftanlegg. NDA overtok eierskapet av de aktuelle anleggene, men selve arbeidet utføres av leverandører på kontrakt. NDA overtok også eierskapet av Direct Rail Services, et jernbaneselskap som transporterer kjernefysisk materiale.